Hiroshima

inggih punika ibu kota Préféktur Hiroshima ring Jepang. Hiroshima kaadegang ring warsa 1589 dados kota bénténg ring délta Tukad Ōta. Nyarengin Réstorasi Méiji daweg warsa 1868, Hiroshima gelis magentos dados pusat kota ageng tur pusat industri. Ring warsa 1889, Hiroshima sacara resmi ngamolihang status kota. Kota puniki pinaka pusat paindikan militér ritatkala aab kakaisaran, kabuat sekadi ring Yuda Cina-Jepang Kapertama, Yuda Rusia-Jepang, miwah kalih yuda jagat.

Hiroshima dados target militér kapertama saking sanjata nuklir ring lelintihan manusa. Punika kamargiang ring tanggal 6 Agustus 1945 ring Téater Pasifik saking Yuda Jagat II, galah 8:15 a.m., ritatkala Pasukan Udara Angkatan Darat Amérika Serikat (USAAF) ngulungang bom atom "Little Boy" ring kota. Makéhan Hiroshima nyag, miwah ring ungkur warsa riantara 90.000 lan 166.000 sampun séda krana cedaran lan dampak radiasi ipun. Tugu Pikélingan Padaméan Hiroshima (Situs Tetamian Jagat UNESCO) mawiguna dados tugu pikélingan pangeboman.

Saking kawangun malih sesampun yuda, Hiroshima sampun dados kota pinih ageng ring wawengkon Chūgoku sikawan Honshu.

Pustaka